17 Letlepu. Akanya ka nako e go tla bong go se na khumanego, phepelotlase, leuba kgotsa dithulaganyo tsa go thusa batlhoki. Letlepu la dijo tsa semoya le batho ba Modimo ba le ipelelang gompieno le tlhomamisa gore Kgosi ya Bomesia e tla fepa babusiwa ba yone ka ditsela tsotlhe. Fa Jesu a ne a le mo lefatsheng, o ne a bontsha ka selekanyo se sennye gore a ka kgona go diragatsa ditsholofetso tseno, ka gonne o ne a fepa diketekete tsa batho ba ba tshwerweng ke tlala ka dinkgwe di le mmalwa fela le ka ditlhapi di le mmalwa fela. (Math. 14:17, 18; 15:34-36; Mar. 8:19, 20) Fa Bogosi jwa Modimo bo tla bo bo busa mo lefatsheng lotlhe, dipolelelopele tse di tshwanang le eno di tla diragadiwa ka tsela ya mmatota: “O tla naya peo ya lona e lo e jalang mo lefatsheng pula, a lo neye senkgwe e le kungo ya mmu, se e tla nnang se se nonneng le se se nang le mafura. Mo letsatsing leo diruiwa tsa gago di tla fula mo mafulong a a bulegileng.”—Isa. 30:23.